Profesor Kalamarko

**Članak**

**Galerija**

**Scenarij**

**Profesor Kalamarko** je epizoda šeste sezone serije "Spužva Bob Skockani". U ovoj epizodi, Kalamarko glumi Kalamirka kako bi mogao biti profesor glazbene umjetnosti.

## Likovi

* Spužva Bob Skockani
* Patrik Zvijezda
* Kalamarko Kraković
	+ **Profesor Kalamarko** (alter-ego)
* Kalamirko Fensijević
* Ravnateljica glazbene akademije
* Niko Perica
* Šime
* Franjo
* Tvrtko
* Dinko
* Inćuni

## Radnja

Kalamarko gleda Kalamirkov koncert na klarinetu i odlazi po završetku, slušajući publiku koja zadivljeno kliče. Izlazeći iz koncertne dvorane, Kalamarko sreće ravnateljicu prestižne glazbene akademije koja ga zamijeni za Kalamirka. Kalamarko je pokuša ispraviti, no ravnateljica ga ignorira i ponudi mu posao redovnog profesora glazbene umjetnosti, što on s oduševljem prihvaća i laže joj da on ipak jest Kalamirko.

Kalamarko dolazi u razred noseći periku i glumeći Kalamirka. Učenik traži od njega da napiše svoje ime na ploči "kao što to ostali profesori rade", a Kalamarko ga natjera da on napiše svoje ime na ploči. Kalamarko uskoro otkriva da su Spužva Bob i Patrik također učenici, što ga rasrdi još više, ali im dopusti da ostanu u razredu ako se budu dobro ponašali i zvali ga "profesor Kalamirko". Kalamarko započinje s lekcijom, ali prekine ga smijeh. Spužva Bob optuži Patrika da ga je škakljao, ali kasnije priznaje da se sam škakljao. Kalamarko razmjesti Spužva Boba i Patrika kako bi izbjegao daljnje upadice. Spužva Bob se ponovno nasmije i Kalamarko ga upozori, ali Patrik kaže da je ovaj put zaista on bio kriv, što zaprepasti Kalamarka.

Kalamarko započinje govoriti o notama crtajući notno crtovlje na ploču. Patrik kaže da ga to podsjeća na tračnice i objasni kako je bio na okupljanju željezničara prošlog tjedna, pa izvadi konduktersku kapu i počne voziti malu lokomotivu po tračnicama. Kalamarko ga uhvati u kantu za smeće i izbaci van, ali se on za minutu vrati natrag.

Kalamarko započinje lekciju o metronomu koji hipnotizira Spužva Boba i Patrika. Reporter dolazi napraviti intervju s Kalamarkom, ali uskoro izgubi zanimanje za njega i posveti se Spužvi Bobu i Patriku, objašnjavajući da njihovi gledatelji vole paranormalno. Kalamarko ga izbaci iz razreda, a u tom trenutku zazvoni školsko zvono, koje osvijesti Spužvu Boba i Patrika. Oni slučajno kažu Kalamarkovo pravo ime i razred se sprema otići, ali Kalamarko stane ispred vrata. U tom trenutku upadaju ravnateljica, Kalamirko i policajci koji uhite Kalamarka zbog "imitiranja genija". Oni odlaze, a Spužva Bob i Patrik uključe metronom te ponovno padnu u trans.

## Radnja

### Zanimljivosti

* Iako se ova epizoda prvi put prikazala 2009., napravljena je 2008.
* Na početku epizode Kalamarko nosi istu košulju kao u epizodi "Učinak grudanja".
* Patrik tvrdi da želi naučiti svirati glazbalo, iako već zna svirati bubnjeve.
	+ Budući da je vrlo glup, moguće je da je zaboravio.
* Pravi naziv za "imitiranje" nekoga je "krađa identiteta".
* Obje sestrinske epizode, i ova i "Surfanje", uključuju kršenje zakona.

### Greške

* Kalamarko pozdravlja razred s "dobra večer", iako je jutro.

### Ponavljajuće šale

* Spužva Bob se smije kad se poškaklja.
* Spužva Bob i Patrik prekidaju Kalamarka usred lekcije.
* Spužva Bob i Patrik padaju u trans zbog metronoma.

*Za uređivanje galerije, kliknite ovdje.*

Profesor Kalamarko/Galerija

*Za uređivanje scenarija, kliknite ovdje.*

Profesor Kalamarko/Scenarij